Syaihan Syafiq

Md. Syaihan Syafiq bin Mohd. Anuar atau lebih dikenali sebagai Syaihan Syafiq (lahir pada 28 Jun 1985) lahir di Kota Bharu, Kelantan, lebih dikenali sebagai penulis kepada trilogi novel yang berjudul Bisik yang mula diterbitkan oleh Buku Fixi pada April 2012, disusuli dengan sambungannya Koyak pada Disember 2013 dan novel terakhir dalam siri berkenaan, berjudul M pada April 2015. Beliau meninggal dunia pada 20 Mei 2017 di Pulau Pinang akibat serangan jantung.

Latar belakang 
Dilahirkan di Hospital Besar Kota Bharu, Kelantan dan menghidap Tetralogy of Fallot, sejenis penyakit jantung  berlubang sejak lahir. Beliau telah kembali ke rahmatullah pada 20 Mei 2017.

Pendidikan 
Syaihan Syafiq mendapat pendidikan awal di Sekolah Kebangsaan Bukit Gelugor, Pulau Pinang (1992-1998) dan ke Sekolah Menengah Kebangsaan Penang Free (1999-2002). Seterusnya beliau mendapatkan sijil Pra-ijazah Undang-undang dari Universiti Teknologi MARA, Kampus Sg. Petani, Kedah pada 2005 sebelum bertukar pengkhususan dan memperoleh Ijazah Sarjanamuda dalam jurusan Pengajaran Bahasa Inggeris Sebagai Bahasa Kedua (TESL) di Universiti Kebangsaan Malaysia (2008-2012).

Karya 
 Bisik, ; Buku Fixi 2012, 295 hlm.
 Koyak, ; Buku Fixi 2013, 300 hlm.
 M, ; Buku Fixi 2015, 304 hlm.
 Sasar, ; Buku Fixi 2016, 340 hlm.
Retak, ; Buku Fixi 2017, 326 hlm.

Cerpen 
 Secangkir Kopi Bersama Dia (antologi cerpen 'KOPI'), Buku Fixi, 2012
 Aku Yang Kegersangan (antologi cerpen 'BOLA'), Buku Fixi, 2012
 Mesyuarat Tengah Hari (antologi cerpen 'Untuk Separa Tuhan'), Buku Hitam Press, 2013
 Kalau Lapar Cari Chomet (antologi cerpen 'KLCC'), Buku Fixi, 2013
 Catatan Anak Kecil (antologi cerpen 'Tanah Tumpah Darah'), Buku Hitam Press, 2014
 Menunggu Demi Cinta (antologi cerpen 'Berat Sebelah Kiri'), Buku Hitam Press, 2014
 E-mel Dari Seberang (antologi cerpen E-book Fixi 'MF2014'), Buku Fixi, 2014
 Hubungan Berhipotesis (antologi cerpen 'MALAM'), Buku Fixi, 2014
 Nasi Lemak Sambal Sotong (antologi digital 'Cerpen Hari Jumaat'), Buku Fixi, 2016
 Roti Kapit Inti Daging (antologi digital 'Cerpen Hari Jumaat'), Buku Fixi, 2016
 Tea With Grandma, For Sale & Just a Regular Day for Her (antologi cerpen 'Micro Malaysians'), Buku Fixi, 2017

Rujukan

Pautan Luar 
 Buku Bisik
 Buku Koyak
 Buku M
 Buku Sasar
 Blog peribadi sebagaimana tertera di fixi.com.my

Kelahiran 1985
Orang hidup
Orang Malaysia berketurunan Melayu
Muslim Malaysia
Orang dari Kelantan
Penulis Malaysia